Aalborg Stiftstidende, 1840-04-30
Uagtet det altid er glædeligt for Enhver, der har nogen Jnteresse for Frederikshavns Havne Anlæg - dette for Handel og Søfart saa yderst vigtige Værk, dette stolte Minde om vor elskede hedenfarne Konges Omsorg for sit Lands Vel ogsaa i denne Retning, at see saadanne Formeninger offentlig fremsatte, saa vilde det sikkerlig dog have været mere fyldestgjørende, at see Noget fra Havnebestyrelsen selv, der kunde give Vished istedetfor Formening. Den af hiin Borger fremsatte Tvivl om, at Regnskaover Havnens Jndtægter og Udgifter skulde blive offentliggjort, fordi Havnen skal være anlagt for kongelig Regning, kunne vi ingenlunde deele. Vor ophøiede nuregjerende, alt Ryttigt og Godt befordrende, Konge har allerede tydeligt viist, at han hylder Offentlighed i Statens Anliggender, og isærdeleshed under og ønsker Discussioner, hvis Øiemeed er at oplyse den meest hensigtsmæssige Anvendelse af Statens Midler. Hvi skulde han da ikke ønske Offentliggjørelse af Frederikshavns Havneregnskaber, lige fra den nye Havns Anlæg og hvi skulde ikke Havnebestyrelsen selv ønske sligt, for derved at tilintetgjøre de muligt circulerende Rygter om en mindre hensigtsmæssig Anvendelse at Havnens Jndtægter: Vi kunne ikke antage dette, og vi opfordre Frederikshavns Havnebestyrelse til, lig andre Havnecommissioner, at iværksætte en saadan Ofentliggjørelse af dens Regnskaber, hvoraf blandt andet vil fremgaae, om den Anke er grundet, at pecuntaire Forhold ikke skulde have været absolut Aarsag til, at den nævne store Muddermaskine, der efter Sigende skal have kostet 14 a 16,000 Rbd., i 2de Aar aldeles ikke har været benyttet, men kun tjent som Skive for Søormenes ødelæggende Angreb, og hvorved saaledes en meget betydelig Capital har henligget død og unyttet. At den nævnte Muddermaskine skulde have den høist væsentlige Mangel, som Nogle have villet formene, at den ikke skulde kunne optage den almindelige Sandbund, men kun den løse Mudder, der indstrømmer i Havnen, og saaledes ikke være istand til at bruges til dens Hoved=Die meed, nemlig til Fordybning af det inddæmmede Havnebassin, er aldeles uantageligt: thi i saa Fald var det beklageligt, at et saa kostbart og lidet nyttende Redskab med saa stor Penge=Opoffrelse var anskaffet. Onskeligt var det imidlertid, at Kyndige vilde løse denne Tvivl og at Havne Commissionen selv vilde udtale sin Formening herom, paa det at den mulige Mangel ved Maskinen kunde blive afhjulpen. det er efter vor Mening ikke Hoved Opgaven for Havnebestyrelsen, at holde Havnen til den Dybde, som Havne kortet udviser, men fornemmelig successive, eftersom de pecuniaire Kræfter kunne tilstrække, at opmuddre den til en Dybde, lig den, som findes i Havnemundingen, circa 13 a 14 Fod; thi Havne-Jntraderne stige i en høist betydelig Grad for hver god Havnebassinet bliver dybere, da det derved gjøres muligt for de større og drægtigere Skibe at søge Havnen, der oppebærer sine Jntrader efter Skibenes Læste drægtighed. Uden Hensyn til den store Nytte, en høist mulig dyb og velvedligeholdt Havn yder for Handelen og Søfarten ialmindelighed og for de fra og til Belterne seilende Skibe isærdeleshed, er det en Sandhed, der ikke lader sig imodsige, at Frederikshavns Byes og en stor Deel af det østlige og nordlige Vensyssels Opkomst og Flor beroer paa Frederikshavns Havns forsvarlige Jntandholdelse og især dens Oprensning til den størst mulige Dybde og dens Jndtægters Anvendelse, fornemmelig i denne Retning, paa den hensigtsmæssigste Maade.